Държавен вестник, бр. 62, 2025 г., стр. 39

БРОЙ  62	
Д Ъ Р Ж А В Е Н  В Е С Т Н И К 	
СТР.  39   
(2) Всяка страна може да поиска отлагане 
на насрочената среща само веднъж в рамките 
на срока за провеждането є.
(3) Координаторът определя нови дати и 
час за провеждане на информационната среща 
незабавно след получаване на уведомлението 
по ал. 1 и съобщава за тях на страните и на 
медиатора.
Чл. 46. (1) Когато са налице обстоятелства 
по чл. 13, ал. 2 от Закона за медиацията, 
медиаторът сам се отвежда от провеждане 
на информационната среща за процедурата 
по медиация, за което незабавно уведомява 
координатора на съдебния център.
(2) Всяка от страните може да поиска 
замяна на медиатора до приключване на 
информационната среща при наличие на 
обстоятелствата по чл. 13, ал. 2 от Закона за 
медиацията.
(3) При отстраняване на медиатора или 
искане на страна за неговата замяна коор­
динаторът на съдебния център насрочва нова 
информационна среща по реда на чл. 44, 
ал. 2 и 3, за което уведомява страните. Уве­
домяването на страните по възможност се 
извършва на посочените от тях телефони или 
електронни адреси.
Чл. 47. (1) По преценка на медиатора ин­
формационната среща може да бъде проведена 
чрез общи и отделни срещи на медиатора 
със страните. Тя може да бъде разделена и 
на срещи, провеждани в различни дни по 
съгласие на страните и на медиатора.
(2) Определянето на дата и час за провеж­
дането на срещите в съдебния център след 
първоначално насрочената се извършва по 
съгласие на страните и медиатора. Медиато­
рът предварително съгласува с координатора 
на съдебния център възможните дата и час с 
оглед графика на насрочените информацион­
ни срещи и медиации и уведомява страните.
(3) Незабавно след приключване на сре­
щата медиаторът уведомява координатора за 
определените дата и час за провеждане на 
следващите срещи със страните.
Чл. 48. (1) В тридневен срок от приключ­
ване на информационната среща за процеду­
рата по медиация медиаторът предоставя на 
съда чрез координатора на съдебния център 
писмена информация относно участието на 
страните в нея, както и за това дали са пос­
тигнали съгласие за провеждане на процедура 
по медиация, при спазване на принципа на 
поверителност.
(2) Когато страните са постигнали съгласие 
за участие в процедура по медиация в съдебния 
център, медиаторът предава на координатора 
и писменото съгласие на страните.
(3) Медиаторът уведомява координатора, 
когато страните са постигнали съгласие за 
участие в процедура по медиация извън съ­
дебния център.
Чл. 49. (1) След проведена информацион­
на среща за процедурата по медиация и при 
писмено съгласие страните могат да проведат 
процедура по медиация в съдебния център, в 
който е проведена информационната среща.
(2) В писменото си съгласие за провеждане 
на процедурата страните трябва да посочат 
телефон, а по възможност и електронен адрес 
за връзка с тях.
Чл. 50. (1) В случаите по чл. 19, ал. 3 от 
Закона за медиацията в писменото си съгла­
сие за провеждане на процедура по медиация 
страните могат да посочат по общо съгласие 
един или повече медиатори, които да проведат 
процедурата. Медиаторите трябва да са вписа­
ни в списъка на медиаторите към окръжния 
съд, към който е съдебният център, където 
се провежда медиацията.
(2) По изключение, когато в списъка на 
медиаторите към съответния окръжен съд 
не е налице подходящ според страните ме­
диатор, който може да проведе процедурата 
по медиация, страните по общо съгласие 
могат да определят медиатор от списъците 
към друг окръжен съд. В този случай, ако 
провеждането на медиацията е свързано с 
допълнителни разноски, те се заплащат от 
страните съгласно правилата на глава пета.
(3) След получаването на съгласието на 
страните за избор на медиатор координаторът 
на съдебния център незабавно проверява:
1. дали заетостта на избрания медиатор 
позволява той да проведе процедурата по 
медиация;
2. в случай че избраният от страните меди­
атор е вписан в списъка на медиаторите към 
друг окръжен съд, дали медиаторът е съгласен 
да проведе процедурата по медиация.
Чл. 51. (1) Когато страните са се съгласили 
медиацията да се проведе от повече от един 
медиатор, разноските за втория и следващи­
те медиатори се внасят от страните поравно 
преди провеждане на процедурата по медиа­
ция. Страните внасят разноските по сметка 
на съда в тридневен срок от уведомлението 
им от координатора на съдебния център за 
техния размер, като в същия срок представят 
на координатора платежен документ за това.
(2) В случая по чл. 50, ал. 2 и когато са 
изпълнени условията по чл. 50, ал. 3, стра­
ните внасят по сметка на съда разноските 
за провеждането на медиацията, определени 
съгласно правилата на глава пета, в тридневен 
срок от уведомлението им от координатора за 
техния размер, като в същия срок представят 
на координатора платежен документ за това. 
Разноски за провеждането на медиацията не 
се внасят, ако страните са се съгласили меди­
ацията да се проведе чрез видеоконферентна 
връзка, което обстоятелство се отбелязва в 
писменото им съгласие за провеждане на 
процедурата.